Diari Oficial de la Generalitat Valenciana


Sumari del DOGV 3865, del 26-10-2000 (2000/8529)

ACORD de 17 d'octubre de 2000, del Govern Valencià, pel qual es nomena auditor de Projecte Cultural de Castelló, SA, per a l'exercici 2000.
-------------------------------------------------------------------------------------------------------------------------------------------

### Dades del document

Número de DOGV
:   3865

Data del DOGV
:   26-10-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/8529


Organisme emissor
:   Projecte Cultural de Castelló, SA

Tipus de document
:   Acord

ACORD de 17 d'octubre de 2000, del Govern Valencià, pel qual es nomena auditor de Projecte Cultural de Castelló, SA, per a l'exercici 2000. [2000/X8529]
  
El Govern Valencià, en la reunió del dia 17 d'octubre de 2000, adoptà l'acord següent:
  
El Govern Valencià, reunit a València el dia 17 d'octubre de 2000, com a Junta Universal de Projecte Cultural de Castelló, SA, accepta els punts següents com a ordre del dia de la reunió:
  
1r. Nomenament com auditora de Projecte Cultural de Castelló, SA, per a l'exercici 2000, de l'entitat Gassó y Cía. Auditores, Censores Jurados de Cuentas, SL.
  
2n. Autorització al president del Consell d'Administració per a la protocol·lització i inscripció de l'acord.
  
En tractar-se d'una empresa pública de la Generalitat Valenciana i ser aquesta l'únic soci, es troben presents tots els accionistes de la societat.
  
El Govern Valencià, després de la deliberació oportuna i en no haver-hi intervencions de les quals se sol·licita la constància, en qualitat de Junta Universal d'Accionistes de Projecte Cultural de Castelló, SA, a la vista de la resolució de l'expedient instruït per a la contractació dels serveis de col·laboració en treballs d'auditoria amb la Intervenció General de la Generalitat Valenciana, dictada pel conseller d'Economia i Hisenda el 27 de setembre de 1999,
  
ACORDA
  
Primer
  
Nomenar auditora de Projecte Cultural de Castelló, SA, per a l'exercici 2000, l'entitat Gassó y Cía. Auditores, Censores Jurados de Cuentas, SL, inscrita en el Registre Oficial d'Auditors de Comptes (ROAC) amb el número S0158, societat inscrita en el Registre Especial de Societats d'Auditors de l'Institut de Censors Jurats de Comptes d'Espanya amb el número 115, i inscrita en el Registre Mercantil de Barcelona, tom 11.273, llibre 747, secció 3a, foli 58, full 13096, inscripció 1a, amb CIF número T06406569, i domicili en el c/ Colom, núm. 18-7-B, 46994 València.
  
Segon
  
Autoritzar el president del Consell d'Administració per a la realització de tots els actes necessaris per a l'execució de l'anterior punt de l'ordre del dia, atorgant per a això, si és el cas, les escriptures públiques corresponents i instant-ne la inscripció en el Registre Mercantil.
  
No havent-s'hi debatut més assumptes que els consignats en l'ordre del dia, s'aprova la present acta de la Junta Universal d'Accionistes de Projecte Cultural de Castelló, SA.
  
El present acord serà publicat en el Diari Oficial de la Generalitat Valenciana.
  
València, 17 d'octubre de 2000
  
El conseller secretari del Govern Valencià,